Waterfield - 9to5Mac
Waterfield Stories September 19, 2014
iOS iPhone 6 Belkin cases OtterBox
Waterfield Stories September 10, 2014 Bekendstelling: Spasie vir ŉ nasie | Maroela Media
Indien ŉ mens na Maart 2018 se nuwevoertuigverkoopsyfers kyk, dan staan die Volkswagen Tiguan kop en skouers bo die res uit.
Ek sien dat al die mededingers nou nóg harder pak gaan kry, want die Volkswagen Tiguan Allspace bied nou sewe sitplekke. Voor is dit gewone Tiguan met ŉ effe opgekikkerde enjinkap. Die paneelbord en instrumentasie is dieselfde puik gehalte wat mens geleer het om van die gewone asafstand-Tiguan te verwag.
Dit is van die tweede ry sitplekke agtertoe waar dié Tiguan verskil. Die asafstand is met 110 mm verleng en die algehele lengte met 250 mm. Met die derde ry sitplekke toegevou is daar 115 ℓ meer kattebakspasie. Van buite lyk die Tiguan effens langer, en ek sukkel om dadelik aan die proporsies gewoond te raak, maar dit sal vinnig “normaal” lyk.
Die derde ry sitplekke plaas die Tiguan in heeltemal ŉ ander klas. Indien jy ŉ gesin van ses is, sal vyf sitplekke net nie deug nie, presies soos my gesin. Indien Ouma wil saamry, dan moet ons met my sewe-sitplek motor ry. Die derde ry sitplekke gaan nooit twee eerstespanhakers pas nie, maar dis nie waarvoor dit bedoel is nie. Kermende kinders sit juis in daai derde ry – ver weg van mamma en pappa wat net die oop pad kan geniet.
Volkswagen het die spesifikasievlakke van die Allspace verbeter teenoor die gewone asafstandmodel, so die Allspace bied beter waarde as die gewone asafstandmodel. Ons het al talle keer oor die Tiguan berig, en dit bly my gunsteling. Die 110 kW 1.4 TSI petrolenjin doen diens in die voorwielaangedrewemodel. Die 132 kW TSI is ŉ nuwe enjin wat ons nog nie vantevore ervaar het nie. Die enjin is lekker, maar was met die bekendstelling nog nie ingeloop nie – so dit was verskriklik swaar op brandstof… Die 110 kW diesel bly my keuse vir ŉ balans tussen ekonomie en verrigting.
Ons sal in die indiepte-toets weer verder berig oor die Tiguan Allspace se ritgehalte en padhouvermoë en dan weer berig oor die 132 kW se brandstofverbruik.
Maart 2018 se nuwevoertuigverkoopsyfers:
Volkswagen Tiguan 525
Toyota Rav4 463
Nissan Xtrail 444
Mazda CX-5 378
BMW X1 224
Kia Sportage 181
Jaguar E-Pace 136
Ford Kuga 119
Tiguan Allspace 1.4 TSI 110 kW Trendline DSG R463 400
Tiguan Allspace 2.0 TSI 132 kW Comfortline 4MOTION DSG R523 800
Tiguan Allspace 2.0 TDI 110 kW Comfortline 4MOTION DSG R571 100
Tiguan Allspace 2.0 TSI 162 kW Highline 4MOTION DSG R604 800
Die reeks word gedek deur ŉ 3 jaar/120 000 km-waarborg en 5 jaar/90 000 km-diensplan.
Formule 1: Waar is McLaren, Renault en Red Bull?
Belangstellende · 4 maande gelede
Baie goeie aanbieding in die sagryer mark, omtrent so groot soos ‘n Fortuner (- ~80mm in lengte).
Sal dit ‘n Echo4 boswa kan sleep met 132Kw TSI masjien (Is dit nie die FSI enjin wat 2008 ook in die A4 beskikbaar was : 132 Kw, 320 Nm)
Brendon · 4 maande gelede
Dankie vir jou kommentaar. Die Tiguan is beslis nie so groot voertuig soos ‘n Fortuner nie – al lyk die afmetings amper so. Die grondvryhoogte is wel 201mm, beter as van sy mededingers. Die 4Motion vermoë is heel in die kol. Ons het nou op die bekendstellingsroete so 15km grondpad gery wat verskriklik modderig was, en die Tiguan het hom puik gedra. Moet dit wel nie verwar met ‘n egte 4×4 met laestrek nie. Die 132kW masjien is lekker sterk, en 320Nm oorgenoeg. Ek glo jy sal jou sleepwa met gemak sleep. Dit is die eerste keer wat ons dié enjin in ‘n VW produk sien – so of dit die selfde is as die Audi enjin kan ek nie bevestig nie – maar ek glo só.
Die voertuig het ‘n 5 jaar/ 90 000km diensplan, so ek is onseker waarvan Ll praat.
Baie dankie Brendon!
Sien uit na jou in-diepte verslag later.
Ll · 4 maande gelede
Belaglik wat die onderhoud op dié is.
Vertel my meer LI?
Die opmerking duur onderhoud koste is nie korrek, ons VW produk is nuut gekoop met sy diensplan, 5jaar of 90000km. Hy is in 2014 aangekoop en die diensplan verval in 2019, elke diens se koste is deur die diensplan betaal. Ons gaan moontlik die voertuig verkoop vir ‘n nuwe een of volgende jaar sy diensplan vir 5 jaat tot 180000 km verleng teen R12K